ঘুষ চেয়েছিলেন মহিলা পুলিশ অফিসার, অবশেষে মামলা দায়ের করল রাজ্য

কলকাতা: তারকেশ্বর থানার(Tarakeswar Police Station) মহিলা অফিসারের বিরুদ্ধে আর্থিক দুর্নীতি দমন আইনে মামলা দায়ের করল রাজ্য। ডিএসপি র (DSP) নেতৃত্বে শুরু হয়েছে তদন্ত। হাইকোর্টে (High Court) জানালেন রাজ্যের আইনজীবী। গত ১৯ সেপ্টেম্বর এই মামলার শুনানিতে রাজ্যের বিরুদ্ধে উষ্মা প্রকাশ করে কলকাতা হাইকোর্ট (Calcutta High Court)। অভিযু্ক্ত পুলিশ অফিসারকে শোকজ করা হলেও কেন ঘুষের বিষয়টি উল্লেখ করা হয় নি, তা নিয়ে বিরক্তি প্রকাশ করে আদালত। বিচারপতি দেবাংশু বসাক ও বিচারপতি শব্বর রশিদির ডিভিশন বেঞ্চে এই মামলার শুনানি চলছে।

বিচারপতি দেবাংশু বসাকের বক্তব্য, এটা আরও আগেই করা উচিত ছিল। তিনি নিজে স্বীকার করছেন ঘুষ চেয়েছিল। সেখানে সেই ঘটনা উহ্য রেখে তাকে কর্তব্যে গাফিলতির অভিযোগে শো কজ করা হল কেন! এটা হতে পারে কখনও!

আরও পড়ুন: বিদ্যুৎস্পৃষ্ট হয়ে মৃ*ত্যু, প্রশাসনের ভূমিকায় প্রশ্ন তুলে মামলা দায়ের

অন্যদিকে, মামলা কারীর আইনজীবী জানিয়েছেন, পুলিশ বাড়ির সিসিটিভি সহ আরও নথি ও সাক্ষী চেয়েছে। এই ঘটনায় শুধু ফোনের কথপোকথনের রেকর্ড রয়েছে। তা আদালতে পেশ করা হবে। এর বাইরে আর কোনো নথি নেই। তাছাড়া অভিযুক্ত ঘুষ চাওয়ার কথা স্বীকার করেছে। এখানে আর কি তথ্য লাগতে পারে?

এরপর বিচারপতি বলেন, আজকের মতো শুনানি স্থগিত। বৃহস্পতিবার ফের শুনানি রয়েছে।